ما هو اليوم الذي لن تنساه أبدًا؟
هما كتير قوي صراحة ، منهم من يصلح للحكاية ، ومنهم لا ..  بس خليني أحكي موقفين كل ما افتكرهم بترجع لي مشاعرهم بقوة:  الأولاني : من حوالي سنتين ، بحاول اتعلم عبر الإنترنت ، وكنت محتاج اتعلم حاجة معينة ، وبالفعل لقيت الكورس ، وهي كانت حاجة معقدة ومرتبطة بنوع صعب شوية من المعرفة ، ودخلت الكورس يا سيدي ، إني أفهم حاجة؟ أبدًا ، إنجليزي كله في كله ، ولا فاهم ولا كلمة ، أشغّل السابتايتل ، ولا حاجة برضه! ، مافيش فعلًا!!  يومها كانت من المرات القليلة اللي في حياتي اللي حسيت بالقهر والعجز ، المعرفة قدامي ومش عارف حتى أفهمها!  لدرجة إني دمّعت ساعتها وقعدت متضايق فترة طويلة بسبب كده.  كلمت واحد صاحبي اسمه محمود بتاع لغات وأي حاجة تخص الأجانب :p ، قلت له : أنا عاوز اتعلم إنجليزي ، فقال لي شوية إرشادات وكام كورس ، وبدأت فيهم.  في يومٍ ما بعدها ، بعتّ لمحمود ع الماسنجر أقول له : "حودة انهاردة الحمد لله أول مرة أسمع محاضرة 50د إنجليزي من الأول للآخر وأفهمها من غير subtitles شكرااااااا يا صاحبي ❤" :) الثاني : أول حفل توقيع لرواية الجاحد لـ  @HassanAlbokhary  ، اللي كنت بأعتبرها مشروع مشترك بيني وبين حسن أكتر ما هي رواية حسن :D  فاكر اليوم دا تمامًا ، من أول ما رحت له قبلها بيوم ، لغاية حفل التوقيع ، والناس اللي قابلتهم. دول يومين ينفع يتحكوا ، وغيرهم من اللي ما ينفعش كتيييييير :)